ปักหมุดไว้เดือนกว่า ดองรีวิวซะนาน กำลังจะกดมารีวิว ป๊าดด โดนรีวิวตัดหน้าไปซะก่อน ฮ่าาา พึ่ง 2 ช.ม. ก่อนหน้าเอง ดองเค็มไว้นานซะเยอะจนลืมไปว่ายังไม่ได้รีวิว

เนื่องจากเห็น ร้านนี้ ใน etg ตอนแรกก็ไม่รู้จักหรอก เห็นช่วงดึกมีลดราคา ออกกำลังกายเสร็จเลยมาหาอะไรทานกันต่อ มาถึงร้านแอบตกใจ มันกึ่งผับบาร์พอสมควร เสียงดังมาก และกลิ่นมาลากุ รุนแรง ไอเราไม่ใช่สายนี้ นั่งไปมึนไป ไม่ค่อยชอบพวกควันพวกนี้เท่าไหร่ รีบสั่งรีบทานและรีบออก มึนไปทั้งจมูกและทั้งหู เบลอไปหมดเลยทีเดียว

เนื่องจากในร้านมืดมาก ถ่ายรูปอาหารจะไม่ค่อยเห็น เราเลยยกจานออกมาหน้าร้านค่ะ ฮ่าาา ทุ่มเทฝุดๆเลยทีเดียว แต่ในร้านมืด ไม่มีใครสนใจไรกันหรอกค่ะ กำลังเมากันทุกโต๊ะ

Enchanted Bar อยู่ใน เจอเวนิว ชั้น 4 
เวลาเปิด 18.00-2.00
ค่าอาหารรวม Vat แล้ว แต่ยังไม่รวมค่า Service 10% 

###รายการที่สั่ง###

Enchanted Rocket (250฿+) ผักรอคเกตพันด้วยแซลมอนดิบ ราดด้วยน้ำยำ ผักค่อนข้างเหี่ยวแล้วไม่สด ตัวแซลมอนเนื้อเกรดไม่ค่อยดีเท่าไหร่ แถมน้ำยำเค็มมากไม่ได้รสแซปจัดอะไร เสริฟมา 5 คำด้วยกัน ถ้าราคาไม่ลดนี่มีจุกเลยนะ กับรสชาติแบบนี้

BBQ Pork Sqare (290฿+)  ซี่โครงหมูบาร์บีคิว ชิ้นไม่ใหญ่มาก เนื้อไม่ค่อยเยอะ และเนื้อไม่นุ่ม แต่ไม่ได้แข็งเหนียวอะไร รสชาติเฉยๆพอทานได้ 

Salmon Vodka (280฿+) เมนูนี้ พนง แนะนำ ไม่รู้ว่ามันวอดก้าตรงไหน ขนาดเป็นคนไม่ทานแอลกอฮอล์นะ ยังไม่ได้รู้สึกถึงรสแปลกปลอมมาเลย รสชาติค่อนข้างจืด เค้าเคลมว่าเหมือนคาโบนาร่า แต่เราว่าไม่นะ มันไม่มีรสชาตอไรเลยอะ 